
Vodič za građane


UZ PRORAČUN OPĆINE DEKANOVEC ZA 2017.GODINU I PROJEKCIJU PRORAČUNA ZA 2018. I 2019. GODINU



Što je Proračun?

· Proračun je jedan od najvažnijih dokumenata
koji se donosi na razini jedinica lokalne
samouprave
· Proračun je akt kojim se procjenjuju prihodi i
primici te utvrđuju rashodi i izdaci jedinice
lokalne samouprave za proračunsku godinu
sadrži i projekciju prihoda i primitaka te rashoda
i izdataka za dvije godine unaprijed
· Propis kojim su regulirana sva pitanja vezana
uz proračun je Zakon o proračunu (Narodne
novine 87/08 i 136/12; 15/15)

Kako se donosi proračun?
· Proračun donosi predstavničko tijelo jedinica
lokalne samouprave (Općinsko Vijeće Općine Dekanovec)
· Proračun se prema Zakonu mora donijeti
najkasnije do konca tekuće godine za iduću
godinu prema prijedlogu kojega utvrđuje
načelnik i dostavlja predstavničkom tijelu do 15.studenog tekuće godine
· Ako se proračun ne donese u roku:
1. Privremeno financiranje
2. Raspuštanje Općinskog vijeća
3. Prijevremeni izbori za Općinsko vijeće





Sadržaj Proračuna
· OPĆI DIO ⇨Račun prihoda i rashoda i Račun
financiranja
struktura prihoda i primitaka te rashoda i izdataka po vrstama,
· POSEBNI DIO ⇨ sastoji se od plana rashoda i
izdataka iskazanih po Razdjelima=na razini upravnih
odjela,
	
· PLAN RAZVOJNIH PROGRAMA
prikaz planiranih investicija i drugih kapitalnih ulaganja
općine







RASHODI PRORAČUNA PO EKONOMSKOJ KLASIFIKACIJI ⇨
1) Rashodi poslovanja
a) Rashodi za zaposlene (plaće djelatnika Općine,naknade,doprinosi na
plaće),
b) Materijalni rashodi (naknade troškova zaposlenicima,uredski
materijal,energija,telefon,pošta,intelektualne usluge,reprezentacija,naknade
vijećnicima, održavanje komunalne infrastrukture...),
c) Financijski rashodi (kamate na kredite,bankarske usluge)
d) Subvencije 
e) Pomoći (tekuće i kapitalne pomoći)
f) Naknade građanima i kućanstvima (troškovi koji se odnose na isplate u okviru
Programa socijale i zdravstvene zaštite, Odluke vijeća i načelnika )
g) Ostali rashodi
	-donacije (naknade za rad udruga u kulturi,sportu,socijali, financ.političkih stranaka i sl),

2) Rashodi za nabavu nefinancijske imovine
a) Kupnja zemljišta
b) Kupnja ili gradnja građevinskih objekata (poslovni objekti,komunalni objekti)
c) Kupnja prijevoznih sredstava, knjiga i umjetničkih djela,uredske oprema i
namještaja)
d) Prostorni planovi
3) Izdaci za financijsku imovinu i otplate zajmova
a) Otplatne rate kredita (kratkoročni i dugoročni)


Važno je znati!
· Jedno od najvažnijih načela proračuna je da isti
mora biti uravnotežen 
· ukupna visina planiranih prihoda mora biti istovjetna ukupnoj visini planiranih rashoda
· određeni rashodi mogu se financirati isključivo iz
određenih prihoda – namjenski prihodi


Važno je znati!
PRIHODI PRORAČUNA
· prihodi od prodaje imovine  - isključivo za kapitalna
ulaganja-investicije,
· komunalni prihodi -isključivo za komunalne programe,
· Komunalni doprinos - gradnja objekata i uređaja
komunalne infrastrukture
· Komunalna naknada - održavanje objekata i uređaja
komunalne infrastrukture
· Spomenička renta - zaštita i očuvanje kulturnih dobara
(parkovi, obnove fasada i krovova i sl)
· nenamjenski prihodi (porezi, ostali prihodi) moguće
je financirati sve vrste rashoda, a u Općini Dekanovec uglavnom
se troše za:
	- javne potrebe (sufinanciranje dječjih vrtića i sl)
	- materijalne rashode općine, rashode za zaposlene
	- pokriće nedostatka komunalnih prihoda u održavanju
komunalne infrastrukture (Program održavanja
kom.infrastrukture viši je od prihoda koji se uberu za tu
namjenu

Važno je znati!
RASHODI PRORAČUNA
Zadani rashodi (zakonske obveze JLS)
_ Otplate kredita,
_ Predškolski odgoj,
_ Osnovno školsko obrazovanje
_ Održavanje objekata i uređaja komunalne infrastrukture
_ Gradnja objekata i uređaja komunalne infrastrukture
_ Protupožarna zaštita
_ Izrada prostornih planova
_ Plaće i materijalni rashodi stručnih tijela JLS
Fakultativni rashodi - osiguravanje dodatnih standarda u javnim
potrebama
_ Manifestacije, redovan rad udruga u kulturi
_ Sport,
_ Socijalni programi i zdravstvena zaštita
_ Tehnička kultura
_ Srednjoškolsko i visoko obrazovanje (stipendije,pokazne karte, prijevoz, udžbenici i sl)
_ Dodatni programi i predškolskom odgoju i osnovnoškolskom
obrazovanju


Da li se proračun može mijenjati?
- Proračun nije „statičan“ akt već se , sukladno Zakonu, može
mijenjati tijekom proračunske godine - „rebalans“. Procedura
izmjena Proračuna istovjetna je proceduri njegova donošenja:
„rebalans” predlaže načelnik, a donosi ga Općinsko vijeće
- Tijekom proračunske godine, a u slučaju da se, zbog nastanka
novih obveza za proračun ili promjena gospodarskih kretanja,
povećaju rashodi i/ili izdaci odnosno smanje prihodi i/ili
primici, načelnik može na prijedlog Upravnog odjela
nadležnog za financije obustaviti izvršavanje pojedinih rashoda
i/ili izdataka
- Privremene mjere mogu trajati najviše 45 dana.






Kako se Općina može zaduživati?
 Općina se može dugoročno zaduživati
- isključivo za kapitalne investicije
- Investicija planirana u Proračunu
- Prethodna suglasnost Općinskog vijeća
- Suglasnost Vlade RH
- Ukupan opseg zaduženja (godišnja obveza anuiteta po zaduženju
Općine kao i anuiteta po danim jamstvima i suglasnostima
(trgovačkim društvima i ustanovama Općine) ne smije prelaziti
20% prihoda proračuna (bez prihoda od domaćih i stranih
pomoći, donacija,sufinanciranja građana )
 Općina se može kratkoročno zaduživati
- Bez posebnih suglasnosti
- Pokriće nelikvidnosti
- Unutar jedne godine







Smjernice i obrazloženje uz proračun za 2017 godinu

Prema proračunskom kalendaru, krajem srpnja, Vlada Republike Hrvatske usvaja smjernice ekonomske i fiskalne politike za trogodišnje razdoblje, koje između ostaloga sadrže ciljeve ekonomske politike za trogodišnje razdoblje te makroekonomski i fiskalni okvir opće države. Nakon usvajanja smjernica, Ministarstvo financija izrađuje upute za izradu prijedloga državnog proračuna, a na temelju oba navedena dokumenta sastavlja i upute za izradu proračuna jedinica lokalne i područne (regionalne) samouprave.
Međutim, raspuštanje Hrvatskog sabora i raspisivanje prijevremenih parlamentarnih izbora utjecalo je na promjene u procesu izrade državnog proračuna za naredno trogodišnje razdoblje. U takvim okolnostima, smjernice ekonomske i fiskalne politike i upute za izradu državnog proračuna za razdoblje 2017.-2019. nisu  izrađene, niti usvojene. Bez obzira na navedeno, Općina Dekanovec je sukladno svojim saznanjima, te lokalnim potrebama prišla planiranju i izradi proračuna za 2017, s projekcijama za 2018 i 2019. godinu.
Proračun Općine Dekanovec za 2017. godinu, prvenstveno je baziran na činjenici da se unatoč realnoj potrebi, ne uvodi novo i dodatno opterećenje stanovništva i gospodarstva tj. ne povećavaju se javna davanja. 
Metodologija za izradu prijedloga proračuna i financijskog plana propisan je Zakonom o proračunu i podzakonskim aktima: pravilnikom o proračunskim klasifikacijama i pravilnikom o proračunskom računovodstvu i računskom planu. 
Metodologija sadrži obvezne upute izrađene na temelju zakona i podzakonskih akata. Proračun se sastoji od općeg i posebnog dijela koji se odnosi na 2017. godinu, te plana razvojnih programa koji se utvrđuju za razdoblje 2018-2019. godine. 
Strukturu općeg dijela proračuna čine prihodi i primici, te rashodi i izdaci po ekonomskoj klasifikaciji (po vrstama) utvrđeni u Računu prihoda i rashoda i Računu financiranja. 
Posebni dio proračuna čine rashodi i izdaci raspoređeni po stavkama primjenom organizacijske, programske i ekonomske (obvezatne proračunske klasifikacije). 
Uz proračun, donosi se projekcija proračuna za razdoblje 2018-2019. godine. 
Sukladno Zakonu o proračunu, proračun se usvaja na razini podskupine (treća razina računskog plana), a projekcije za 2018. i 2019. godinu na razini skupine (druga razina računskog plana). 

Ukupni prihodi i primici  proračuna 2017. godine planirani su u iznosu od 2.920.700,00 kuna, te su u toj visini planirani i rashodi istoga.
Općina Dekanovec planira nastavak kapitalnih investicija :
· Rekonstrukcija stambeno poslovne zgrade u Dom zdravlja
· Izgradnja Vatrogasnog doma
· Nastavak na rješenju oborinske odvodnje voda i sređivanje prometnice u Prvomajskoj ulici
· Modernizacija javne rasvjete – LED rasvjeta
· Odvodnja oborinskih voda – Murska ulica i Josipa Kocijana
· Uređenje pilova i spomen parka
· Uređenje groblja 
· Uređenje Doma kulture Dekanovec,
· Uređenje zgrade Općine
· Uređenje «Vrtova Dekanovca»
Prostorno planska dokumentacija:
· Izmjene i dopune Prostornog plana uređenja Općine Dekanovec 
· Strategija ukupnog razvoja općine
· Dokumentacija vezana uz sređivanje nerazvrstanih cesta te druga dokumentacija

Zadržavanje visokih standarda i stečenih prava u okvirima:
· Predškolskog odgoja i obrazovanja (sufinanciranje predškolskih programa, stipendije studentima, nabava udžbenika, stipendije za deficitarna zanimanja ...)
· Potpora značajnim događanjima i manifestacijama



Navedene investicije, kao što je vidljivo iz strukture prihoda od donacija  uvelike ovise o dotacijama iz državnog, a dijelom i županijskog proračuna, te fondova EU. Projektni planovi, te zahtjevi za sufinanciranje kapitalnih investicija su odaslani nadležnim ministarstvima i fondovima, no neizvjestan je njihov način, obim i vremenska dinamika sufinanciranja.


CILJEVI

Osnovni cilj proračunskoga planiranja u 2017 godine je osiguranje stabilnosti Proračuna općine i uredno izvršavanje svih preuzetih obveza
· Pozitivni pokazatelji:
· raspisivanje natječaja za sufinanciranje iz europskih fondova
· Interes investitora za ulaganja
· postojanje građevinskih parcela za prodaju
· Negativni pokazatelji:
· Općenito gospodarska i trenutno politička situacija u zemlji i okruženju, te teška naplativost općinskih potraživanja
· Nepoznat je učinak punjenja prihodovne strane iz kapitalnih dotacija iz županijskog i državnog proračuna, te fondova EU







Važni kontakti i korisne informacije:

Kontakt telefon: 040 849 488
				040 849 488
Općinski načelnik Općine Dekanovec
				040 849 488, 098 493 161
Internet adresa: www.dekanovec.hr

e-mail adresa za izravnu komunikaciju sa Općinskim načelnikom, te Jedinstvenim upravnim odjelom : opcina-dekanovec@ck.t-com.hr , nacelnik@dekanovec.hr

